বিরাট-ধাওয়ান জুটির মরিয়া লড়াই করলেও জয়ের মুখ দেখল না ভারত। অস্ট্রেলিয়ায় ভারতের বিপর্যয় অব্যাহত। কোহলি (১০৬) ও ধাওয়ানের (১২৬) ব্যাটও পারল না অজিদের মুখের গ্রাস কেড়ে নিতে। ভারত থেমে গেল ৩২৩ রানে।
২০ বলে ৪১ রান। অস্ট্রেলিয়ার হয়ে ইনিংসের শেষ দিকে ম্যাক্সওয়েল যে ইনিংসটি খেলেছিলেন, প্রায় সে রকমই ইনিংস ভারতের ব্যাটিংয়ের একেবারে গোড়ায় খেললেন রোহিত শর্মা। ৪১ রানের ইনিংসটি সাজানো আছে দু’টি বাউন্ডারি ও তিনটি ওভার বাউন্ডারি দিয়ে। তবে রিচার্ডসনের বলে আউট হওয়ার আগে প্রয়োজনীয় গতিটা তিনি দিয়ে যান, যা বয়ে নিয়ে যায় বিরাট-ধাওয়ান জুটি। ১০০-র উপর স্ট্রাইক রেট রেখে দু’জনেই খেলে যেতে থাকেন। ম্যাড-ম্যাক্সের ব্যাটিং-ঝড় পার্থক্য গড়ে দিল। তৃতীয় একদিনের ম্যাচেও ম্যাক্সওয়েলের বিধ্বংসী ব্যাটিং পার্থক্য গড়ে দিয়েছিল। বুধবারও তাই হল। ম্যাক্সওয়েল ম্যাচ ছিনিয়ে নিয়ে গেলেন। 
গত কয়েকটি ম্যাচে টসে জিতে ফিল্ডিং নিয়েছিল অস্ট্রেলিয়া। কিন্তু এবার তারা স্ট্র্যাটেজি পাল্টাল। বুধবার টসে জিতে তারা ব্যাটিং নেয়। শুরু থেকেই এদিন ঝড় তোলেন দুই অজি ওপেনার ডেভিড ওয়ার্নার এবং অ্যারন ফিঞ্চ। ওপেনিং জুটিতে ওঠে ১৮৭ রান।

তখন চলছে ওয়ার্নার-ঝড়। এএফপি
৯২ বলে ৯৩ রানের ইনিংস খেলেন তিনি। একটি ছয় ও ১২টি চারে সাজানো ইনিংস। ইশান্ত শর্মার বলে বোল্ড হন ওয়ার্নার। তবে সেঞ্চুরি পূরণ করেন অ্যারন ফিঞ্চ। দু’টি বিশাল ছক্কা এবং আটটি বাউন্ডারি মারেন তিনি। ১০৭ রানে উমেশ যাদবের বলে আউট হন ফিঞ্চ। এর পরে স্মিথ এবং ম্যাক্সওয়েল ঝড় তোলেন। ২৯ বলে ৫১ করেন স্মিথ। ম্যাক্সওয়েল করেন ২০ বলে ৪১ রান।
তিনটি উইকেট পেলেও উমেশ যাদব ১০ ওভারে দেন ৬৭ রান। তবে অবস্থা সবথেকে খারাপ হয় ভুবনেশ্বর কুমারের। ৮ ওভারে ৬৯ রান দেন তিনি। ইশান্তের অবস্থাও তথৈবচ। ১০ ওভারে ৭৭ রান দিয়েছেন ইশান্ত। 
সংক্ষিপ্ত স্কোর
অস্ট্রেলিয়া— ৩৪৮/৮ (৫০ ওভার)। ওয়ার্নার ৯৩, ফিঞ্চ ১০৭, স্মিথ ৫১, ম্যাক্সওয়েল ৪১
 
আরও পড়ুন
০-৫ থামাতে বোলারদেরই দায়িত্ব নিতে বলছেন শাস্ত্রী